《出京舟次潞河》
明代·林光

久速那能见事机，西风吹逐马蹄飞。红尘十丈应饶我，绿水三秋更浣衣。

浅渚轻欧时泛泛，淡云疏柳晚依依。漕渠湍急人争渡，閒看归樵对落晖。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。